Document ID: 32003D0461

32003D0461
L 154/116
SLUŽBENI LIST EUROPSKE UNIJE
20.06.2003.
ODLUKA VIJEĆA 2003/461/ZVSP
od 20. lipnja 2003.
o provedbi Zajedničkog stajališta 2003/297/ZVSP o Burmi/Mjanmaru
VIJEĆE EUROPSKE UNIJE,
uzimajući u obzir Zajedničko stajalište 2003/297/ZVSP od 28. travnja 2003. o Burmi/Mjanmaru (1), a posebno njegove članke 8. i 9., u vezi s člankom 23. stavkom 2. Ugovora o Europskoj uniji,
budući da:
(1)
U skladu s člankom 9. Zajedničkog stajališta 2003/297/ZVSP, produljenje određenih sankcija koje su u njemu određene, kao i zabrane određene u članku 2. stavku 2. tog Zajedničkog stajališta obustavljeni su do 29. travnja 2003., osim ako Vijeće ne odredi drukčije.
(2)
S obzirom na daljnje pogoršanje političkog stanja u Burmi/Mjanmaru, a posebno uhićenje Aung San Suu Kyi i ostalih viših članova NLD-a kao i zatvaranje ureda NLD-a, Vijeće je odlučilo proširiti opseg zabrane izdavanja viza i zamrzavanja imovine kako bi uključilo daljnje članove vojnog režima, vojne i sigurnosne snage, gospodarske interese vojnog režima kao i ostale pojedince, skupine, poduzeća ili jedinice povezane s vojnim režimom, koji utvrđuju, provode ili imaju najveću korist od politika koje usporavaju tranziciju Burme/Mjanmara ka demokraciji te njihove obitelji i suradnike. Vijeće je također odlučilo provesti zabranu tehničkog osposobljavanja ili pomoći vezane uz snabdijevanje, proizvodnju, održavanje ili uporabu oružja, streljiva i vojne opreme,
ODLUČILO JE:
Članak 1.
Popis osoba određen u Prilogu Zajedničkom stajalištu 2003/297/ZVSP zamjenjuje se popisom određenom u Prilogu.
Članak 2.
Ukida se obustava odredbi članka 2. stavka 2. Zajedničkog stajališta 2003/297/ZVSP, kako je predviđeno u članku 9. točki (b) tog Zajedničkog stajališta.
Članak 3.
Ova Odluka proizvodi učinke na dan donošenja.
Članak 4.
Ova se Odluka objavljuje u Službenom listu Europske unije.
Sastavljeno u Bruxellesu 20. lipnja 2003.

Labels: 2
5
10
0
3
18
15